Hlina, Alojz, poslanec NR SR (2013-09-13):
Vážený pán predsedajúci, vážené kolegyne, kolegovia, dovoľte mi aj k tejto veci, aj keď sa to možno niekomu bude zdať zvláštne, že čo sa k tomu dá povedať. By ste neverili, že u mňa by to skoro prešlo, ten zákon, ale potom som sa, si to tak prepojil s jednou informáciou a nedá mi ináč, len krátko k tomu niečo povedať. Tak ak ste boli už nastavení, že ako to zbehne, tak mi to prepáčte, ale tú chvíľku vydržte so mnou. Prosím vás pekne, naozaj niekedy žasnem, že čoho sme my schopní. My sme tu mali prípad, teda sme zistili, že ombudsmanka platí, teda, že úrad ombudsmana sme vytvorili na to, aby Móric mal príjem z nájmu. Hej, čiže viete, ombudsmanka nemá na telefón, lebo proste je taká zmluva za nájom. A teraz v zásade zisťujeme, ÚPN, dozorná rada, aké mali nastavenie príjmu tí ľudia. Len viete, toto neni, ja neviem, SPP. Viete, že ÚPN, keď už sme nemali v sebe to, že do ÚPN niekto by predtým nominoval pána Jukla alebo pána nebohého, aj jedného, aj druhého, už nebohého pána Krčméryho, že teda ako z vďaky, že nech si na sklonku života možno užijú tie peniaze, keď sú. Ale viete, tam je nominovaný, ak sa nemýlim, ten Hamuľák, pán Hamuľák, to je tu z tejto omladiny smeráckej, ak sa mýlim, tak ma opravte. Viete, to sme nemali v sebe, že, že kto by mal dozerať na činnosť takého orgánu ako ÚPN, že by to mal byť niekto, kto si to svojou, svojím historickým, by som povedal, pôsobením aj zaslúži koniec koncov. Viete, že, a to, to vyzerá, že sme to tak nemali, nikto to tak necítil, že dajte tam niekoho, kto má morálne právo, už keď sa rozhodlo, že budú sa za to brať peniaze, viete, nechcem to, len to tu nikto nemal. Nikto! Podľa mňa, keď to nie je tak – a vtedy by som sedel ticho, vám poviem pravdu -, keby nominácie v dozornej rade na šesť či sedem rokov, čo ten pán Hamuľák zoberie neviem koľko peňazí, sedel by som ticho možno, keby tam bol niekto iný. To si povedzme, ale pre tento prípad mi nedá ináč. Nedá! Proste keď sme to takto necítili, tak to cíťme tak, že ak tam chceme nominovať niekoho, kto má nejaké stranícke záujmy, že je to čestná funkcia, že sme mu dali tú česť ísť dozerať na to, či tí ľudia, ktorí sú zvolení, aby chránili našu pamäť, či to robia dobre. Lebo to robí tá dozorná rada a naozaj taký pozmeňovák dám a budem naozaj zvedavý na komunikáciu s jednotlivými poslaneckými klubmi. Lebo pre tento prípad to naozaj sedí, ÚPN neni SPP, prosím vás pekne, mne to tu minule niekto hovoril, že, a to bude aj moja. A prípadne by ma zaujímalo, pán predkladateľ, keď vás tu takto vidím, však vás pomaly ani nepoznám, že či by ste nevedeli nabudúce povedať, že – a to už sa dozviete, vážení -, že koľkokrát zasadala dozorná rada trebárs za rok 2012 alebo 2011. Skúste potom, povedzte, koľko dostali. Viete, keď niekto nemá v sebe ten morálny rozpor, že niekto je schopný brať za minulý rok – ja neviem, koľko to vyšlo, hej – možno milión korún dokopy a boli tam možno dvakrát alebo trikrát schváliť účtovnú uzávierku, ale ani, ani nemal ani najmenší problém nejak morálne s tým, nuž ja by som to chcel aj pre ľudí tejto krajiny. Prosím vás pekne, naozaj férovo a korektne, budem zvedavý, že či podporíte ten pozmeňovák, prípadne sa niekto pridajte, že funkcia dozornej rady ÚPN je čestná funkcia, je čestná, samozrejme, náklady pokrývajúce, že tam niekto došiel úplne v poriadku, nikto nespochybňuje, ale je cťou, že tam je. A keď to títo existujúci kolegovia, ktorí sú tam, tuná omladina, nebude tak cítiť, tak nech sa vzdá tej funkcie, hej. Naozaj zhrozený som, z tohto som naozaj zhrozený a poviem prečo. Lebo aj ÚPN je v pozícii ako ombudsmanka, hej, že my robíme múzeum 17. novembra a presne z pohľadu tohto, že sme sa dohodli, že ÚPN bude robiť tú inštaláciu samotnú, ale ja vravím, ja nič, fakt od vás nič nechcem, že tie plastové a neviem čo, to všetko zaplatíme, hej, len prosím vás, urobte tú odbornú stránku práve kvôli tomu, aby sme sa my vyhli, že či my sme to nejakým spôsobom upravili, že vy ste odborným garantom, ale všetky hardvérové, hardvérové nároky, tak ako som povedal, zaplatíme my. Práve preto, že som mal úctu k tej ustanovizni, ani ma nenapadlo, že niečo od nich, viete, práve naopak. A preto ma obzvlášť, ale obzvlášť uráža to, že sme neboli schopní mať múzeum, že máme vzťah k histórii, ako máme, tak ma uráža, že je tam nejaký, ja neviem, tridsaťročný právnik alebo neviem koľkoročný, tak neviem v čom, teda okrem toho, že poznal tých správnych ľudí, ktorí ho nominovali a nerozpakuje sa brať tie peniaze také, aké za to bral. Páni kolegovia, ak dovolíte pre túto chvíľu skončím, nechcem sa tým hlbšie zaoberať. Očakávam od vás, že podporíte to, že ak, ak vôbec tomu chápeme. Taká inštitúcia ako ÚPN nemôže byť odkladisko neviem koho, ale dozorná rada a funkcia člena dozornej rady je čestnou funkciou a verím, že raz možno príde aj návrh v tomto pléne, že do funkcie člena dozornej rady budú nominácie, pred ktorými zrazíme opätky. Len či sa toho ešte niekto dožije, či sa ešte tí ľudia toho dožijú, lebo už umierajú. To už budú ako tí partizáni. Viete, bude po vojne za chvíľku sto rokov a furt budú nejakí partizáni. Toto sa tiež bojím, že my sa dopracujeme k tomu, že to bude tiež tak. Takže čím skôr, tým lepšie, aby sme sa dopracovali k tomu, že v dozornej rade sú ľudia, pred ktorými zložíme ten pomyselný klobúk a povieme, áno, presne takíto ľudia tam mali byť. Ďakujem pekne.